Superheroji u savremenom okruženju
Kako su video igrice sve popularnije,crtači stripova morali su da prilagode radnju i mesto u kojima su smeštene priče o slavnim junacima
Obožavaoci stripova iz Hjustona, a i šire, došli su u prodavnicu stripova “Osma dimenzija” kako bi upoznali autora i umetnika novog izdanja Marvela pod nazivom “Skarlet Spajder”, čija je radnja smeštena baš ovde. “Skarlet Spajder” je superheroj iz Hjustona koji je nastao po ugledu na Spajdermena. Osamnaestogodišnja Stefani Burdžes prepoznaje neke krajeve grada. Bio je to dobar dan za vlasnika prodavnice Džeremija Buloka, kome se takođe dopada što je radnja ovog stripa smeštena u njegovom rodnom gradu. Bulok objašnjava da ova serija takođe pomaže da se prodaju stariji stripovi, kojima cena raste sa porastom interesovanja kolekcionara. Ove knjige privlače i mlade i stare čitaoce. Mnogi ljubitelji kažu da im se dopadaju opisi izmišljenih heroja i svetova u kojima žive. Autor najnovije serije “Skarlet Spajder”, Kristofer Jost, pokušava da stvori svet sa kojim čitaoci mogu da se identifikuju. Većina Marvelovih junaka su iz Njujorka, međutim nadležni u kompaniji sada smeštaju nove heroje i u druge američke gradove kao što je Hjuston, gde Jost vidi bezbroj mogućnosti za nove avanture. Jost dodaje da će radnja sledeće epizode biti smeštena oko naftne platforme u Meksičkom zalivu. Umetnik Rajan Stedman je za scene u prvom delu serijala koristio fotografije sa interneta, ali sada će, u pratnji rođaka, i sam krenuti u obilazak Hjustona. Ali nameće se pitanje – s obzirom na obrazovno stanje u Sjedinjenim Državama, zar deca ne bi trebalo da čitaju “prave knjige”? Ne bi, smatra učiteljica četvrtog razreda i ljubiteljka stripova, Debi Kuk. “ Dakle, stripovi mogu da budu od koristi, ali ipak kako tvrdi Džeremi Bulok, zabava je i dalje na prvom mestu.